QORTI ĊIVILI PRIM'AWLA ONOR. Ġur. Rat ir-rikors maħluf tal-attriċi Christine Ann Unus Camilleri ppreżentat fil-15 t'April, 2019 li permezz tiegħu ppremettiet u talbet is-segwenti: Illi l-esponenti ser taghlaq disgha u sebghin (79) sena u prezentament qed tiehu kura ghall-marda tal-kancer. Illi l-esponenti fis-snin precedenti ghaddiet ammonti ta' flus lil binha Damian Unus Camilleri li jezercita il-professjoni ta' accountant sabiex jamministrahhomlha fi stocks u bonds; Illi b'dawn il-flejjes mizmuma minn Damian Unus Camilleri gew akkwistati, f'ismu izda dejjem bl-intiza u skont il-ftehim bejnu u bejn ommu r- rikorrenti li l-investimenti u r-rikavat kien taghha esklussivament, diversi investimenti bonds u shares. Illi l-valur ta' dawn il-flejjes u investiment, f'isem Damian Unus Camilleri izda appartenenti esklussivament lir-rikorrenti, llum huwa mija u hdax -il elf disgha mija u sitta u disghin euro u hamsin centezmu (€111,996.59) u dan skont il-prospett hawn anness Dok P; Illi l-esponenti ghandha bzonn dawn il-flejjes b'mod immedjat ghall- bzonnijiet taghha; Illi ghalkemm binha l-intimat Damian Unus Camilleri irid jaghti dawn il-flejjes lura lill-esponenti, martu l-intimata Sandra Unus Camilleri qed tirrifjuta taghmel dan u anzi qed izzomm l-istess bhala flejjes taghha bil- pretensjoni li dawn jappartjenu l-komunjoni ta' l-akkwisti taghha u ta' Fil-fatt fil-proceduri pendenti fil-Qorti Civili (Sezzjoni Familja) bejn l-intimata u l-iben l-esponenti li jgibu r-referenza 256/17 AL intavolat mandat ta' sekwestru li jgib ir-referenza 13/17 sabiex tikkawtela ammont ta' tmien mitt elf euro (€800,000) li konsegwenza ta' dan il-flejjes appartenenti lir-rikorrenti gew sekwestrati; Illi ghad li l-intimata Sandra Unus Camilleri giet interpellata baqghet inadempjenti u ghalhekk kellha ssir din il-kawza. Jghidu ghalhekk l-intimati il-ghaliex, din l-Qorti ma ghandiex prevja kwalsiasi dikjarazzjoni necessarja u opportuna u ghar-ragunijiet fuq premessi; Tiddikjara li l-ammont ta' mija u hdax -il elf disgha mija u sitta u disghin euro u disgha u hamsin centezmu (€111,996.59) jew somma ohra verjuri kolpit mandat ta' sekwestru li jgib ir-referenza 13/17 jappartjeni esklussivament lir-rikorrenti. Konsegwentement tordna li mandat ta' sekwestru li jgib ir-referenza 13/17 jigi revokat in parte ghall-ammont mija u hdax -il elf disgha mija u sitta u disghin euro u disgha u hamsin centezmu (€111,996.59) jew somma ohra verjuri kif ser jirrizulta fit-trattazzjoni ta' din il-kawza; Tordna lill-intimati jhallsu lir-rikorrenti l-ammont hekk likwidat fit-talba investiment fuq imsemmija. Bl-ispejjes tal-prezenti, kontra l-intimata Sandra Unus Camilleri minn issa ingunta in subbizzjoni. Rat ir-Risposta ġuramentata tal-konvenuta Sandra Unus Camilleri ppreżentata fis- 17 ta' Ġunju, 2019 li jingħad kif ġej: Preliminarjament, din il-Qorti ma ghandhiex kompetenza ratione materiae biex tisma din il-kawza billi l-mandat li tieghu qeghda tintalab ir-revoka ma nharigx minn din il-Qorti izda mill-Qorti Civili (Sezzjoni Bla pregudizzju, t-talbiet tal-attrici huma infondati fil-fatt u fid-dritt u ghalhekk ghandhom jigu michuda billi l-flus milquta bil-mandat jappartjenu lill-komunjoni tal-akkwisti bejn l-esponenti u zewgha l- Bla pregudizzju wkoll, f'kull kaz it-tieni talba ma tistax tintlaqa' ghax is- somma kawtelata bil-mandat tirrapprezenta l-valur tal-pretensjoni tal- esponenti kontra l-konvenut l-iehor kif migjuba fil-kawza fl-ismijiet pendenti quddiem il-Qorti Civili (Sezzjoni tal-Familja); l-attrici ma ghandha ebda interess guridiku fil-kwistjoni tal-pretensjoni tal-esponenti kontra zewgha l-konvenut l-iehor u dwar il-quantum ta' dik il-pretensjoni, u l-esponenti ghalhekk ghandha tinheles mill-harsien tal-gudizzju; Bla pregudizzju wkoll, din il-kawza hija tentattiv iehor tal-konvenut zewgha, din id-darba b'kolluzjoni mal-attrici ommu, biex jahbi flus tal- komunjoni u jcahhad lill-esponenti minn sehemha fil-komunjoni tal- Bl-ispejjez. Il-konvenuta tiddikjara bil-gurament illi taf dawn il-fatti personalment: Pendenti bejnha u bejn il-konvenut l-iehor, zewgha Damian Unus Camilleri, mahluf nru 256/2017) li qegha tinstema' quddiem il-Qorti Civili (Sezzjoni tal-Familja). F'dik il-kawza l-esponenti qeghda titlob inter alia x-xoljiment, il- likwidazzjoni u l-qsim tal-komunjoni tal-akkwisti. L-esponenti kellha tipprezenta l-mandat ta' sekwestru de quo kontra l- konvenut zewgha fl-atti tal-medjazzjoni meta hija indunat li zewgha kien battal zewg Savings Accounts u Current Account tal-komunjoni u halliha minghajr flus ghall-hajja. Sussegwentement saret taf ukoll illi kien illikwida u gibed investimenti ohrajn. Li ma kienx ghall-mandat, kien isehhlu jahbi aktar flus tal-komunjoni. Il-konvenut zewgha qatt ma qal lill-esponenti li kien qieghed izomm f'ismu flus ta' ommu l-attrici kif allegat fir-rikors tal-attrici; kienet taf biss illi l-konvenut zewgha lil ommu kien jamministralha kont li kien f'isimha mhux f'ismu. Kien biss meta l-konvenut telaq mid-dar u mbdiet is-separazzjoni li, waqt is-seduti tal-medjazzjoni, zewgha l-konvenut hareg bil-pretensjoni li ammont sostanzjali ta' flus f'accounts u investimenti li kienu fuq ismu biss, ghalkemm saru matul iz-zwieg, kienu ta' ommu l-attrici. Kien hemm zmien meta l-konvenut zewgha kien fetah kontijiet f'isem ommu u f'isem huh ma' diversi banek u ghalhekk li kieku kien veru li l- ghalfejn jitfaghhom go kontijiet fuq ismu wahdu izda seta' jiftah kontijiet f'isem ommu kif gieli ghamel qabel. Il-konvenut zewgha dejjem zamm lill-esponenti fid-dlam dwar flus u investimenti ohra li kien jaghmel bi flus tal-komunjoni matul iz-zwieg. Din il-kawza mhix l-iniku tentattiv tal-konvenut zewgha li jcahhad lill- esponenti minn sehmha fil-komunjoni (incidentalment l-avukat tal-attrici llum huwa wkoll l-avukat tal-konvenut fil-kawza ta' separazzjoni): waqt is-seduti ta' medjazzjoni l-konvenut zewgha ipprezenta lista ta' assi u fuq dik il-lista immarka bhala "disputed" sahansitra kontijiet u investimenti li huma fuq isem iz-zewg konvenuti konjugi flimkien! L-esponenti b'xokk kbir kienet irrealizzat, meta zewgha l-konvenut qabad u telaq mid-dar habta u sabta u minghajr ebda spjegazzjoni, li zewgha kien ilu jidhaq biha Ghalhekk illum tghallmet li lil zewgha Rat in-nota ta' ammissjoni tal-konvenut Damian Unus Camilleri mill-Avukat Dr Kris Granata waqt l-udjenza tal-25 ta' Ġunju 2019 fejn permezz tagħha ammetta t- talbiet attriċi u kkonferma li "l-flejjes mitluba huma kollha ta' ommu r-rikorrenti"1; Rat l-atti kollha tal-kawża, inkluż il-kopja tal-Mandat ta' Sekwestru kawtelatorju Rat in-nota ta' sottomissjonijiet tal-konvenuta Sandra Unus Camilleri ppreżentata fid-19 t'Awwissu 2019 kif ukoll in-nota ta' sottomissjonijiet tal-attriċi ippreżentata fit-23 Rat illi l-kawża tħalliet għal-lum għas-sentenza dwar l-ewwel eċċezzjoni ta' Settembru 2019; preliminari tal-konvenuta. Ikkunsidrat; L-Azzjoni Attriċi Illi permezz tal-kawża odjerna l-attriċi qed titlob dikjrarazzjoni gudizzjarja illi ċertu investimenti u flejjes depożitati f'kontijiet bankarji b'valur komplessiv ta' €111,996.59 intestati f'isem binha il-konvenut Damian Unus Camilleri jappartjenu lill- istess attrici u mhux lil binha l-konvenut li f'ismu huma intestati dawn l- investimenti u flejjes. Peress li dawn l-assi ġew kolpiti b'mandat ta' sekwestru kawtelatorju maħruġ mill-Qorti Ċivili (Sezzjoni Familja) fuq talba tal-konvenuta Sandra Unus Camilleri kontra żewġha l-konvenut Damian Unus Camilleri fl-ambitu ta' kawża ta' separazzjoni, l-attriċi qed titlob ukoll illi l-Qorti tordna ir-revoka in parte tal- mandat imsemmi għall-ammont ta' €111,996.59. Il-mandat li tiegħu qiegħed jintalab ir-revoka in parte, li jġib in-numru 13/2017, ġie ppreżentat mill-konvenuta Sandra Unus Camilleri fis-16 ta' Jannar 2017 u li ġie ppreżentat quddiem il-Qorti Ċivili (Sezzjoni tal-Familja) għal kawtela tas-somma ta' tmien mitt elf ewro (€800,000) kontra l-intimat l-ieħor Damian Unus Camilleri. is-sekwestru ġie akkordat fis-16 ta' Jannar 2017. Bejn il-konvenuti konjugi Unus Camilleri hemm kawza pendenti ghal separazzjoni personali quddiem il-Qorti Civili (Sezzjoni tal-Familja) numru 256/17AL. Damian Unus Camilleri u din qiegħda ssir fuq il-premessa li l-attriċi għaddiet lil Damian Unus Camilleri is-somma ta' mija, ħdax-il elf, disgħa mija u sitta u disgħin ewro u disgħa u ħamsin ċenteżmu (€111,996.59) sabiex jinvestihomlha fi stocks u bonds u li tali somma għandha bżonnha b'mod immedjat. Tgħid li nonostante li binha huwa lest li jerġa jgħaddilha din is-somma, Sandra Unus Camilleri qiegħda tirrifjuta milli tagħmel dan għaliex issostni li dawn l-assi jifformaw parti mill-komunjoni Min-naħa tagħha l-intimata Sandra Unus Camilleri qiegħda topponi għat-talbiet attriċi u fuq linea preliminari teċċepixxi l-inkompetenza ratione materiae ta' din il-Qorti- "preliminarjament, din il-Qorti ma ghandhiex kompetenza ratione materiae biex tisma din il-kawza billi l-mandat li tieghu qeghda tintalab ir-revoka ma nharigx minn din il-Qorti izda mill-Qorti Civili (Sezzjoni tal-Familja)". Din l-eċċezzjoni jeħtieġ li tiġi deċiża l-ewwel, għaliex jekk fondata din il-Qorti hija prekluża milli titratta u tiddeċiedi l-mertu tal-kawża odjerna. Ikkunsidrat; L-Eċċezzjoni tal-Inkompetenza Ratione Materiae. Bl-azzjoni tagħha l-attriċi qed titlob fl-ewwel lok dikjarazzjoni li assi milquta b'mandat ta' sekwestru kawtelatorju maħruġ mill-Qorti Ċivili (Sezzjoni tal- Familja) kontra iben l-attriċi fuq talba ta' martu jappartjenu lilha u mhux lil binha jew lil martu. Rilevanti jiġi sottolineat li hawn si tratta ta' mandat ta' sekwestru kawtelatorju u mhux eżekuttiv. Sabiex il-Qorti tkun f'posizzjoni tiddeċiedi jekk il-Qorti Ċivili, Prim' Awla għandiex il-kompetenza ratione materiae tisma' l-kawza odjerna jew inkella hiex il-Qorti Civili (Sezzjoni tal-Familja) li ghandha tali kompetenza, jeħtieġ qabel xejn li jiġi determinat x'inhi l-azzjoni promossa mill-attrici Christine Ann Unus Camilleri. Kif rajna, l-azzjoni attriċi għandha żewġ talbiet prinċipali: (1) titlob dikjarazzjoni li l-asssi elenkati fil-prospett Dok D anness mar-rikors ġuramentat bil-valur ta' €111,996.59 u kolpiti bil-mandat ta' sekwestru kawtelatorju mahrug mill-Qorti Civili (Sezzjoni tal-Familja) jappartjenu lilha u mhux lill-konvenuti; u (2) talba sabiex il-Qorti tirrevoka in parte l-imsemmi mandat għall-ammont imsemmi ta' X'mhiex il-Kawża Odjerna. Il-partijiet għamlu referenza fin-noti ta' sottomissjonijiet rispettivi tagħhom għall- artikolu Artikolu 836 tal-Kapitolu 12 li fost oħrajn jipprovdi li (1) Mingħajr ebda preġudizzju għal kull jedd ieħor taħt dan il-Kodiċi jew kull liġi oħra, l-intimat li jkun inħareġ att kawtelatorju kontrih jista' jagħmel rikors lill-qorti li tkun ħarġet l-att kawtelatorju, jew inkella, jekk tkun saret kawża, jista' jagħmel rikors lill-qorti li tkun qegħda tittratta dik il-kawża li fih jitlob li l-att kawtelatorju jiġi revokat, sew għal kollox jew f'parti minnu, għal xi waħda minn dawn ir-raġunijiet li ġejjin [...] Kif tajjeb irriteniet l-attriċi fin-nota ta' sottomissjonjiet tagħha, il-kawża minnha intatovlata ma hiex msejsa fuq dan l-artikolu tal-liġi stante illi hi ma hiex il- persuna "li jkun inħareġ att kawtelatorju kontrih" u għalhekk mhux miftuħa għall- attriċi il-proċedura stabbilita bl-artikolu appena ċitat. Izda fl-istess nota ta' sottomissjonijiet responsiva l-attrici ma taghmel l-ebda accenn ghall-insistenza tal-konvenuta illi din il-Qorti ma hiex kompetenti ratione materiae in kwantu l- mandat kawtelatorju mertu tal-kawza odjerna li din il-Qorti qed tiġi mitluba li tirrevokah in parte inhareg mill-Qorti Civili (Sezzjoni tal-Familja) u mhux minn din il-Qorti. L-azzjoni attriċi certament ma hiex msejsa fuq l-Artikolu 836 tal-Kap. 12 u dan għas-sempliċi raġuni illi tali Artikolu jagħti d-dritt ta' azzjoni biss lil min kontra tieghu jew taghha jkun inhareg il-mandat kawtelatorju. Jigi emfasizzat illi dan l- artikolu ma jaghtix id-dritt lil terzi interessati mhux imsemmija fil-mandat sabiex jipprocedu bis-sahha tal-Artikolu 836. Kien għalhekk illi l-unika mezz li l-attriċi kellha disponibbli sabiex timpunja dan il-mandat kawtelatorju kien li tistitwixxi kawża kif fil-fatt għamlet. Ikkunsidrat; Il-Qorti wara li fliet sew l-att promotur f'din il-kawża ssib illi l-mertu prinċipali tagħha ma hux effettivament il-mandat maħruġ mill-Qorti Ċivili (Sezzjoni tal- Familja) iżda l-assi li attwalment qegħdin intestati f'isem il-konvenut hua effetivament proprjeta' tagħha u mhux tal-konvenuti. Il-Qorti tqis illi l-fatt li dawn l-assi huma kolpiti minn mandat ta' sekwestru kawtelatorju, irrispettivament minn liema Qorti maħruġ, huwa tista' tgħid sekondarju għall-finijiet tal-mertu veru u proprju ta' din il-kawża. L-ewwel talba attriċi għal dikjarazzjoni ġudizzjarja dwar min huwa l-proprjetarju tal-assi in meritu setgħat dejjem tiġi intavolata, irrispettivament jekk tali assi kienux kolpiti minn mandat kawtelatorju jew le. Il-fatt li l-konvenut jaqbel mal- attriċi f'dan ir-rigward u l-fatt li martu l-konvenuta qed tippretendi fil-kawża pendenti quddiem il-Qorti Ċivili (Sezzjoni tal-Familja) li dawn l-assi jappartjenu l- komunjoni tal-akkwisti ma jsegwiex li allura l-Qorti kompetenti sabiex tieħu konjizzjoni u tiddeċiedi l-ewwel talba attriċi hija l-Qorti Ċivili (Sezzjoni tal- Għall-kuntrarju, l-Qorti hi tal-fehma illi l-Qorti Ċivili (Sezzjoni tal- Familja) ma hiex il-Qorti kompetenti sabiex tieħu konjizzjoni tal-ewwel u t-tielet talba attriċi u dan għaliex bl-ebda mod ma tinkwadra Artikolu 4 tal-Iskeda annessa mal-Liġi Sussidjarja 12.20 2 jipprovdi illi : Lill-Qorti ċivili (Sezzjoni tal-Familja) għandhom jiġu assenjati dawk il- kawżi li jaqgħu fil-kompetenza tal-Qorti ċivili u li għandhom x'jaqsmu ma' (a) it-Titoli I, II u IV ta' l-Ewwel Ktieb tal-Kodiċi ċivili;Kap. 48. (b) l-Ordinanza dwar l-Esekuzzjoni ta' Digrieti ta'Manteniment;Kap. (ċ) l-Att dwar l-Esekuzzjoni Reċiproka ta' Ordnijiet ta'Manteniment;Kap. (d) l-Att dwar iż-Żwieġ; u (e) l-Att dwar is-Sekwestru u l-Kustodja ta' Minuri Huwa aktar minn evidenti għal din il-Qorti illi l-mertu tal-ewwel u tat-tielet talba bl-ebda mod ma jaqa' taħt xi wieħed mis-sub inċiżi tal-Artikolu 4 appena ċitat. Għalhekk hija l-konklużżjoni ta' din il-Qorti li fir-rigward tal-ewwel u t-tieni talba attriċi m'hemmx dubju li l-Qorti kompetenti hija l-Qorti Ċivili, Prima' Awla. Fir-rigward tat-tieni talba attriċi fejn qed jintalab li l-Qorti tordna li l-mandat ta' sekwestru kawtelatorju bin-numru 13/17 "jigi revokat in parte"; il-Qorti qed tifhem li dak li qed jintalab essenzjalment huwa li jekk l-ewwel talba attrici tigi akkkordata l-Qorti tordna li tali assi ma jibqghux kolpiti bl-effetti tal-mandat ta' Il-Qorti ma tara xejn fir-rigward li ma hux ta' kompetenza tal-Qorti Ċivili, Prim' Awla. Għalehkk l-eċċezzjoni in eżami qed tiġi miċħuda. 2 REGOLAMENTI DWAR IL-QORTI ĊIVILI (SEZZJONI TAL-FAMILJA), IL-PRIM' AWLA TAL-QORTI ĊIVILI U IL-QORTI TAL-MAĠISTRATI (GĦAWDEX) (ĠURISDIZZJONI SUPERJURI) (SEZZJONI TAL-FAMILJA) Għal dawn il-motivi l-Qorti qed taqta' u tiddeciedi l-ewwel eċċezzjoni preliminari tal-konvenuta Sandra Unus Camilleri dwar l-inkompetenza ratione materiae billi Tordna l-prosegwiment tal-kawża. Bl-ispejjeż riżervati għall-ġudizzju finali. tiċħadha. Imħallef Deputat Reġistratur